એવા અહેવાલો સામે આવ્યા છે કે અહીંના બીજાપુરના જંગલોમાં નક્સલીઓએ એક મીટીંગ કરી હતી, જેમાં ૨૦૦થી વધુ નક્સલીઓ જોડાયા હતા. આ મીટીંગમાં જ હુમલાનું આખુ આયોજન તૈયાર કરવામાં આવ્યું હતું. નક્સલી કમાંડર હિડમા અને પુલારી પ્રસાદે હુમલાની આગેવાની લીધી હતી. સુકમા વિસ્તારમાં આ નક્સલી કમાંડરો વધુ સક્રિય છે. આ પહેલા પણ હિડમાનું નામ અન્ય હુમલાઓમાં સામે આવ્યું હતું. જંગલોમાં નક્સલીઓને વિસ્ફોટક સામગ્રી પહેલાથી જ એકઠી કરીને રાખી હતી. જોકે જવાનો આ વિસ્તારમાંથી પસાર થવાના છે તેની જાણકારી નક્સલીઓને કેવી રીતે મળી તેને લઇને પણ તપાસ ચાલી રહી છે. નક્સલી હુમલાની ૭ મહત્વની વાતો -હુમલાને અંજામ આપવા માટે નક્સલીઓએ લેંડ માઇનથી વાહન લગાવી ઉડાવી દીધું. -વાહનના ટુકડે ટુકડા થઇને ૩૦ ફુટ દુર જઇને પડયા -૧૫ જવાનો વાહનમાં સવાર હતા જેમાંથી નવના મોત જ્યારે છ ઘાયલોને સારવાર અપાઇ રહી છે -બસ જેવા આ વાહનને એમપીવી એટલે કે માઇન પ્રોેટેક્ટેડ વ્હીકલ તરીકે ઓળખવામાં આવે છે -હુમલા બાદ નક્સલીઓ ગ્રાઉંડ ઝીરોમાં છુપાઇ ગયા હોવાની શક્યતા, તપાસ અભિયાન જારી -છત્તીસગઢનો ગુપ્તચર વિભાગ ઉંઘતો રહ્યો નહીં તો હુમલાથી જવાનોને બચાવી શકાયા હોત -છત્તીસગઢના ૨૭માંથી ૧૮ જિલ્લામાં નક્સલવાદ ફેલાયેલો છે, સુકમા જિલ્લો વધુ પ્રભાવીત -૨૦૦ જેટલા નક્સલીઓએ હુમલો કર્યો હોવાની શક્યતા